Ռոնալդ Ջոնս

**Ռոնալդ Ուինտրոպ Ջոնս** (, ), ամերիկացի տնտեսագետ, Սամուելսոն Ջոնսոնի թեորեմի հեղինակ։

## Կենսագրություն
1952 թվականին Սուորտմոր քոլեջում ստացել է բակալավրի աստիճան, 1956 թվականին Մասաչուսեթսի տեխնոլոգիական ինստիտուտում՝ տնտեսագիտության դոկտորի աստիճան։ 1964 թվական հուլիսի 20-ին առաջին անգամ ամուսնացել է Սառա Ջեյ-Սմիթի հետ, ամուսնալուծվել է 1964 թվականին, առաջին ամուսնությունից ունի որդի՝ Դին Ջոնսը։ Երկրորդ անգամ ամուսնացել է 1969 թվականի հունիսի 14-ին Կատերինա Մեյթլենդի հետ և ունի երեխաներ՝ Լաուրան, Դիլանը, Բրենն ու Պոլին։

1955-1956 թվականներին Մասաչուսեթսի տեխնոլոգիական ինստիտուտում սկսել է դասախոսական գործունեություն, 1956-1957 թվականներին շարունակել է Սուորտմոր քոլեջում։ Իսկ 1958 թվականից եղել է Ռոչեստերի համալսարանի տնտեսագիտության ֆակուլտետի ասիստենտ, դոցենտ, պրոֆեսոր, իսկ 1968-1976 թվականներին՝ Ռոչեստերի համալսարանում անվանական պրոֆեսոր (Ջոն Մոնրո), իսկ 1976 թվականից դարձել է Քսերոքս ընկերության անվանական պրոֆեսոր։ 1979-1980 թվականներին՝ Ստոկհոլմի համալսարանի հրավիրված անվանական պրոֆեսոր (Գուննար Մյուրդալ)։

1983 թվականից հանդիսանում է Ամերիկայի արվեստի և գիտությունների ակադեմիայի, իսկ 2001 թվականից՝ ԱՄՆ-ի Գիտությունների ազգային ակադեմիայի ակադեմիկոս։ Տնտեսական ընկերության անդամ է։ Հոնկոնգի Քաղաքային համալսարանի պատվավոր դոկտոր է։

## Մրցանակներ
Ռոնալդ Ջոնսի մրցանակներն են. 
* 1990 թվական - Ժնևի համալսարանի պատվավոր դոկտոր,
* 1992 թվական - Սեջոնգ համալսարանի Դեյանգ մրցանակ,
* 1993 թվական - Միջազգային տնտեսական և ֆինանսական ընկերության նախագահ,
* 1994 թվական - Ռոչեստերի համալսարանի լավագույն դասախոս,
* 1997 թվական - Սուորտմոր քոլեջի պատվավոր դոկտոր,
* 1997 թվական - Կենտուկի տնտեսական ասոցիացիայի տարվա ականավոր տնտեսագետ,
* 2001 թվական - Աթենքի էկոնոմիկայի և բիզնեսի համալսարանի պատվավոր դոկտոր (honoris causa),
* 2002 թվական - Վարշավայի տնտեսագիտության դպրոցի պատվավոր դոկտոր (honoris causa),
* 2002 թվական - Կոբե համալսարանի պատվավոր դոկտոր։

## Գրություններ
### Գրքեր
* Jones R. W. World Trade and Payments, 1973
* Jones R. W. The Exchange Rate and the Balance of Payments, 1974
* Jones R. W. International Trade-Essays in Theory, 1979
* Jones R. W. Heckscher-Ohlin Trade Theory, 1987.
* Jones R. W. Globalization and the Theory of Input Trade, 2000
### Հոդվածներ
* *Джонс Р.* Соотношения между факторами и теорема Хекшера — Олина = Factor proportions and the Heckscher–Ohlin theorem (1956) // Вехи экономической мысли. Т. 6. Международная экономика / Под ред. А. П. Киреева. — : ТЕИС, 2006. — С. 236-247. — ISBN 5-7598-0439-1
* *Джонс Р.* Трехфакторная модель в теории, торговле и истории = A three-factor model in theory, trade and history (1971) // Вехи экономической мысли. Т. 6. Международная экономика / Под ред. А. П. Киреева. — М.: ТЕИС, 2006. — С. 248-261. — ISBN 5-7598-0439-1
* Jones R. W. The Structure of Simple General Equilibrium Models // The Journal of Political Economy, Vol. 73, No. 6. December 1965, pp.&nbsp;557–572
* Jones R. W. The Role of Technology in the Theory of International Trade // The Technology Factor in International Trade/Ronald Jones, NBER, 3379, 1970, pp.&nbsp;73–94, ISBN 0-87014-208-9

## Ծանոթագրություններ

Կատեգորիա:20-րդ դարի ամերիկացի տնտեսագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի տնտեսագետներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ